พัก จี-ฮุน

พัก จี-ฮุน (; เกิดเมื่อ 29 พฤษภาคม ค.ศ. 1999) เป็นนักร้องและนักแสดงชาวเกาหลีใต้ ภายใต้สังกัด Maroo Entertainment เคยเป็นสมาชิกของวงบอยแบนด์อย่างวอนนาวัน และเป็นที่รู้จักเป็นอย่างมากจากการเป็นผู้เข้าแข่งขันรายการ พรอดิวซ์ 101 ฤดูกาล 2 

ในเดือนเมษายน ค.ศ. 2019 พัก จี-ฮุนได้ออกอัลบั้มเดี่ยว โอคล็อก กับเพลงไทเทิลที่มีชื่อว่า "L.O.V.E" และขณะนี้กำลังอยู่ในระหว่างถ่ายทำละคร 꽃파당 โดยจะออกอากาศในช่วงเดือนกันยายน-ตุลาคมปีเดียวกัน

 การเข้าสู่วงการบันเทิง 
พัก จี-ฮุน เริ่มต้นเข้าสู่วงการบันเทิงในปี ค.ศ. 2006 ขณะมีอายุเพียง 7 ปีเท่านั้น โดยเขาได้มีผลงานออกมาให้ชมอย่างต่อเนื่อง เช่น  Peter Pan (ค.ศ. 2007–2009), The Harmonium in My Memory (ค.ศ. 2010) และ Radio Star (ค.ศ. 2010–2011), television dramas J
umong (ค.ศ. 2006-2007), The King and I (ค.ศ. 2007–2008), Kimchi Cheese Smile (ค.ศ. 2007–2008), Iljimae (ค.ศ. 2008) และอีกหลากหลายผลงาน จีฮุนได้ปรากฏตัวในรายการ SS501's ซึ่งเป็นรายการเรียลลิตีโชว์ ถึงแม้ในตอนตอนนั้นจะปรากฏภาพเขาไม่ชัดเจน แต่ก็สามารถรู้ได้ว่านั้นคือพัก จี-ฮุน 

หลังจากสร้างผลงานในวัยเด็กเอาไว้มากแล้ว เมื่อเข้าสู่วัยรุ่น จีฮุนได้เปลี่ยนเส้นทางจากการเป็นนักแสดงมาสู่สายนักร้อง โดยเขาได้เริ่มต้นเป็นเด็กฝึกในค่ายเพลงยักษ์ใหญ่อย่างเอสเอ็มเอนเตอร์เทนเมนต์ และ Fantagio แต่ด้วยอาการบาดเจ็บที่เข่าทำให้เขาต้องพลาดโอกาสในการเป็นหนึ่งในสมาชิกวง Astro และในปัจจุบันได้เซ็นสัญญากับค่าย Maroo Entertainment

 ปี 2017–2018 รายการ พรอดิวซ์ 101 และวอนนาวัน
 ใน ค.ศ. 2017 จีฮุนได้เป็นตัวแทนของค่าย Maroo Entertainment เพื่อเข้าร่วมในฤดูกาลที่สองของรายการ พรอดิวซ์ 101 เขาได้รับความนิยมเป็นอย่างมากจากฉายา "wink boy (ko: 윙크남)" ซึ่งเป็นการเปิดตัวในเพลง "It's Me (Pick Me)" ในรายการ M! Countdown ภายหลังจากรายการออกอากาศไป พัก จี-ฮุน จึงทำให้ชาวเกาหลีตามหาว่าเขานั้นเป็นใครมาจากไหน
เมื่อรายการ พรอดิวซ์ 101 ออกอากาศได้ไม่นาน ก็มีผู้ผลิตสินค้าต่าง ๆ ติดต่อให้เขาไปเป็นพรีเซ็นเตอร์ให้กับสินค้าของพวกเขา เมื่อได้จีฮุนเป็นพรีเซ็นเตอร์สินค้าชิ้นนั้นก็ได้รับความนิยมเป็นอย่างมากไปพร้อม ๆ กับการออกอากาศรายการที่เขาเข้าร่วม

ในรายการนั้น พัก จี-ฮุน มีบทบาทไม่มากนักแต่เขาก็ได้รับคะแนนโหวตมาเป็นอันดับหนึ่งของรายการถึงสี่สัปดาห์ติดต่อกัน

และเมื่อจบรายการเขาได้ลำดับที่สองและได้เป็นหนึ่งในสมาชิกของวงวอนนาวัน และเซ็นสัญญากับค่ายเพลง YMC Entertainment ต่อมาเมื่อครบสัญญาในนามวอนนาวันกับทางรายการแล้ว พัก จี-ฮุน ก็รับงานในฐานะศิลปินเดี่ยวต่อภายใต้สังกัด Maroo Entertainment

ผลงาน

 ละครโทรทัศน์ 
ปีชื่อสถานีบท2006–2007JumongMBC2007심리극장 천인야화 (The Stories of One Thousand People)SBSLee Dong-gyu (Episode 20)2007–2008Kimchi Cheese SmileMBCThe King and ISBSEunich2008IljimaeVillager's son2011Just Like That ShowTooniverseKang Jae-min (Episodes 10, 11)

รายการเรียลลิตีโชว์
ปีชื่อสถานีหมายเหตุ2006SS501 SOSMnetAppearance (Episode 5)2017Produce 101 Season 2Contestant

 รายการโทรทัศน์ 
ปีชื่อสถานีหมายเหตุ2007KM Idol WarMnetAppearance with Big Bang
ภาพยนตร์
 Peter Pan (2007–2009)
 The Harmonium in My Memory (2010)
 Radio Star (2010–2011)
 A Midsummer Night's Dream (2014)

วลียอดนิยม
-내 마음 속에 저장~
-แน มาอึม โซเก ชอจัง
-บันทึกไว้ในใจ

คำพูดยอดนิยมนี้มาจากแอนิเมชันของ TVTokyo สัญชาติญี่ปุ่น 'Shugo Chara Party' ซึ่งเวลาที่ตัวเอกแปลงร่างนั้น เธอจะท่องคาถา "ปลดล็อกหัวใจ" และแม้พัก จี-ฮุน จะขยับมือทำท่าทางเหมือนตัวละครก็ตาม แต่เขาได้เปลี่ยนคำพูดเป็น "คุณถูกบันทึกไว้ในใจ~" แทน แล้วเปลี่ยนมันให้เป็นแบบอย่างของตัวเอง

ในตอนที่ 5 ของรายการ ซึ่งออกอากาศวันที่ 5 พฤษภาคม 2017 ที่ผ่านมา มีการเปิดเผยอันดับวิชวลของเด็กฝึกหัด ด้วยบุคลิกที่ร่าเริงและสดใส บวกกับหน้าตาที่ทำให้คุณอยากจะมาเป็นแฟนคลับของเขา พัก จี-ฮุนได้รับการเลือกมาเป็นอันดับที่ 1 และวันนั้นเขาก็ได้กล่าววลี "คุณถูกเซฟไว้ในใจ (ของผม)" เป็นครั้งแรก

และด้วยคำพูดนี้เองจึงทำให้พัก จี-ฮุนเป็นที่รู้จักของคนเกาหลีหรือแม้แต่คนทั่วโลก แม้แต่คนดังของเกาหลีก็ได้พูดวลีนี้และแสดงท่าทางตามแบบพัก จี-ฮุน

ภายหลังที่คำพูดของเขาเป็นกระแสโด่งดังบนแพลตฟอร์มออนไลน์, SNS และอื่น ๆ แม้แต่ KT, Coca Cola, banila co., รวมถึงบริษัทอื่น ๆ ก็เริ่มใช้คำพูดของเขาเพื่อเป็นปัจจัยทางการตลาด (marketing factor)

 อ้างอิง 

หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:สมาชิกของวอนนาวัน
หมวดหมู่:ไอดอลชายชาวเกาหลีใต้